Sidney Crosby

Sidney Patrick Crosby (s. 7. elokuuta 1987 Halifax, Nova Scotia) on kanadalainen jääkiekkoilija, joka pelaa NHL-seura Pittsburgh Penguinsissa. Hän on joukkueen kapteeni. Crosbya pidetään yhtenä kaikkien aikojen lahjakkaimmista ja parhaista jääkiekkoilijoista. Hänen lempinimensä ”The Next One” on mukaelma Wayne Gretzkyn lempinimestä ”The Great One”.

Crosby on saanut kaksi pudotuspelien arvokkaimman pelaajan Conn Smythe Trophy -palkintoa (2016 ja 2017), kaksi pistepörssin voittajalle annettavaa Art Ross Trophyä (2007 ja 2014) sekä kaksi liigan arvokkaimman pelaajan Hart Memorial Trophyä (2007 ja 2014). Lisäksi hän on voittanut kolmesti pelaajien äänestämän parhaan pelaajan Ted Lindsay Awardin (2007, 2013 ja 2014), kaksi parhaan maalintekijän Maurice ”Rocket” Richard Trophyä (2010 ja 2017) sekä kerran johtajuudesta annettavan Mark Messier Leadership Awardin (2010). Stanley Cupin hän voitti Penguinsissa vuosina 2009, 2016 ja 2017.

Maajoukkuetasolla Crosby on edustanut Kanadaa useaan kertaan. Hän on voittanut kahdesti olympiakultaa (2010 ja 2014) kerran olympiahopeaa (2026), kerran maailmanmestaruuden (2015), maailmancupin (2016) ja neljän maan turnauksen (2025). Lisäksi hän voitti nuorten maailmanmestaruuden vuonna 2005. Hän kuuluu niin sanottuun kolmen kullan klubiin.

Ura
Junioriura
Crosby oli erittäin tehokas junioriliigoissa. Hän kahmi itselleen lukuisia palkintoja ja tehtaili ennätyksiä QMJHL-liigassa jääden kuitenkin kauas Mario Lemieux'n vanhoista tärkeimmistä ennätyksistä. Yksi osoitus hienosta junioriurasta on se, että viimeisellä kaudellaan QMJHL:ssä Crosby teki runkosarjassa pisteitä yli 2.5 pisteen ottelukeskiarvolla. Pudotuspeleissä tahti jatkui lähes samanlaisena.

Pittsburgh Penguins varasi Crosbyn NHL:n vuoden 2005 varaustilaisuuden ensimmäisen kierroksen ensimmäisenä pelaajana.

Ammattilaisura
Tulokaskaudellaan  18-vuotiaasta Crosbysta tuli nuorin yli 100 pistettä kauden aikana tehnyt pelaaja. Hän oli ehdolla myös parhaan tulokkaan tittelin voittajaksi, mutta palkinnon voitti lopulta Washingtonin Aleksandr Ovetškin.

19-vuotiaasta Crosbystä tuli kaudella  NHL:n historian nuorin 200 pisteeseen yltänyt pelaaja ja Pohjois-Amerikan joukkuelajien kaikkien aikojen nuorin pistepörssin voittaja. Crosby keräsi runkosarjassa 36+84=120 tehopistettä. Kesäkuussa 2007 Crosby valittiin seuransa kapteeniksi NHL-historian nuorimpana. Samassa kuussa hänestä tuli seitsemäs pelaaja, joka on voittanut samalla kaudella Lester B. Pearson -palkinnon, Hart Trophyn ja Art Ross Trophyn. Samalla hänestä tuli kaikkien aikojen nuorin Pearson-palkinnon voittaja. Crosby solmi heinäkuussa 2007 Penguinsin kanssa 8,7 miljoonan dollarin vuositulot takaavan viisivuotisen sopimuksen.

Kaudella  Crosby teki runkosarjan alussa jälleen paljon pisteitä, mutta loukkaantumisen vuoksi hänen ei onnistunut uusia pistepörssin voittoa. Hän oli kuitenkin pudotuspeleissä tärkeässä roolissa nostamassa Pittsburghia Stanley Cupin loppuotteluihin. Joukkue joutui kuitenkin taipumaan loppuottelusarjassa Detroitille otteluvoitoin 4–2. Seuraavana keväänä Pittsburgh eteni jälleen loppuotteluihin ja vastaan asettui jälleen Detroit. Tällä kertaa Pittsburgh sai revanssin voittamalla ottelusarjan 4–3 ja Crosby pääsi kapteenina vastaanottamaan Stanley Cup -pokaalin kesäkuussa 2009.

Kaudella  Crosby saavutti uransa 500. NHL-tehopisteen NHL:n historian kolmanneksi nuorimpana Wayne Gretzkyn ja Mario Lemieux'n jälkeen. 

Kaudella  Crosby oli jälleen kovassa vireessä tehden 66 pistettä 41 pelissä. Tammikuussa 2011 Crosbyn kausi kuitenkin katkesi kahteen perättäiseen aivotärähdykseen. Hän palasi kaukaloon syksyllä 2011 ja paluuottelu oli suuri mediatapahtuma. Crosby ehti pelata vain kahdeksan ottelua tehopistein 2+10=12, kunnes joutui jälleen aivotärähdyksen vuoksi sivuun peleistä.  

Crosby teki kaudella  22 ottelussa tehopisteet 8+29=37. Pittsburgh Penguins ei päässyt kaudella NHL:n pudotuspelien ensimmäistä kierrosta pidemmälle vaan tippui Philadelphia Flyersille otteluvoitoin 4–2. Pudotuspeleissä Crosby teki kuudessa ottelussa tehopisteet 3+5=8. Kesällä 2012 Crosby teki 12 vuoden jatkosopimuksen Pittsburgh Penguinsiin. Sopimuksen arvo on 104,4 miljoonaa dollaria, caphitin ollessa 8,7 miljoonaa dollaria.

Tynkäkaudella  Crosby pelasi terveenä entiseen malliin nousten liigan alettua pistetilastojen johtoon ja keräten jälleen kehuja ja ylistystä ympäri kiekkomaailmaa. Välillä hän johti pistepörssiä jopa 20 pisteen erolla seuraavana tulevaan. Mutta kuten moni aikaisempikin runkosarja, tämäkin päättyi loukkaantumiseen. Crosbyn leuka murtui kiekon osuttua häntä kasvoihin. Ennen loukkaantumistaan hän keräsi 36 ottelussa tehopisteet 15+41=56 ja sijoittui pistetilastossa jaetulle  kolmannelle sijalle. Crosbyn uskomatonta tahtia kuvaa se, että pistetilaston voittaja keräsi 60 pistettä vaikka pelasi 12 ottelua enemmän kuin Crosby. Hän palasi pudotuspeleihin ja Pittsburgh pääsi konferenssin loppuottelusarjaan asti, joissa Boston Bruins voitti Pittsburghin suoraan neljässä ottelussa.http://bleacherreport.com/articles/1666021-pittsburgh-penguins-vs-boston-bruins-game-4-live-score-updates-analysishttp://bleacherreport.com/articles/1664339-dissecting-boston-bruins-domination-of-pittsburgh-penguins-in-conference-finals Vaikka Crosby ei kirjauttanut yhtäkään tehopistetätä konferenssin loppuottelusarjassa Boston Bruinsia vastaan, hän summasi kaiken kaikkiaan kauden 14:ssä pudotuspeliottelussa tehopisteet 7+8.http://penguins.nhl.com/club/player.htm?id=8471675

Kaudella  Sidney Crosby voitti toisen Art Ross Trophyn tehopistein 36+68=104 http://www.nhl.com/ice/page.htm?id=24960. Pudotuspeleissä Pittsburgh Penguins eteni toiselle kierrokselle, ja Crosby teki 14 ottelussa tehopisteet 1+8=9.

Kaudella  Crosby taisteli kolmannesta Art Ross Trophysta muun muassa Aleksandr Ovetškinin ja John Tavaresin kanssa. Tuolloin Art Ross Trophyn kuitenkin voitti Jamie Benn.http://www.nhl.com/stats/leaders?navid=nav-sts-league# Kaudella 2015–2016 hän voitti Conn Smythe Trophyn ja toisen Stanley Cupin Penguinsin kukistettua loppuottelusarjassa San Jose Sharksin voitoin 4–2. http://www.nhl.com/stats/player?sort=points&viewName=summary&fetchKey=20152ALLSASAll

Seuraavalla kaudella 2016–2017 hän voitti jo uransa kolmannen Stanley Cupin ja toisen perättäisen Conn Smythe Trophyn, kun Pittsburgh voitti mestaruuden voitoin 4–2 Nashville Predatorsia vastaan. 

Kaudella 2022–2023 Crosbystä tuli kaikkien aikojen 15. pelaaja, joka saavutti urallaan 1 500 tehopistettä NHL:ssä. Hän ylsi saavutukseen 1 189 runkosarjapelissä 550 maalilla ja 950 maaliin johtaneella syötöllä. Crosbya nopeammin 1 500 pisteen rajan ovat rikkoneet vain Gretzky (620 peliä), Lemieux (747), Marcel Dionne (1 078), Jaromír Jágr (1 165) ja Phil Esposito (1 166). 

Syyskuussa 2024 Crosby solmi Penguinsin kanssa kaksivuotisen ja yhteensä 17,4 miljoonan dollarin arvoisen jatkosopimuksen. Maaliskuussa 2025 Crosbysta tuli NHL:n historian ensimmäinen 20 kautta tehopiste per peli -tahdilla pelannut pelaaja. Crosby ohitti saavutuksellaan Wayne Gretzkyn, joka piti pitkään ennätystä nimissään 19 kaudellaan. 

Maajoukkueura

Crosby pelasi ensimmäiset aikuisten arvokisansa Latvian maailmanmestaruuskisoissa vuonna 2006 ja voitti turnauksen pistepörssin tehopistein 8+8=16.Top 100 tarinat Story #74 (en)

Neljä vuotta myöhemmin hän ratkaisi olympiakullan Kanadalle Vancouverin olympiakisoissa vuonna 2010 laukomalla kiekon Ryan Millerin ohi Yhdysvaltain maaliin olympialaisten loppuottelun jatkoajalla Jarome Iginlan syötöstä. Ottelu päättyi maalein 3–2.

Vuonna 2014 Crosby oli Sotšin talviolympialaisissa Kanadan miesten jääkiekkojoukkueen kapteeni.http://www.nhl.com/ice/news.htm?id=701346http://www.suomikiekko.com/2014/01/sidney-crosby-kanadan-kapteeni-sotshissa/http://kiekkoareena.fi/jutut/kiekkoareena/kiekkoareena/juttu-crosbysta-kanadan-kapteenihttp://www.jaakiekkoexpertti.com/sotshi-2014-crosby-nimettiin-odotetusti-kanadan-kapteeniksi/  Crosby saavutti elämänsä toisissa olympialaisissa toisen olympiakultansa.http://www.sochi2014.com/en/athlete-sidney-crosby http://www.cbc.ca/sports/hockey/nhl/sidney-crosby-returns-from-sochi-with-2nd-gold-medal-1.2552840http://www.kaleva.fi/urheilu/sotshin-talviolympialaiset-2014/kanada-vei-jaakiekon-olympiakullan-naytostyyliin/657300/http://www.jatkoaika.com/maajoukkue/Otteluraportti/ruotsi-kanada/kanada-kruunattiin-olympiavoittajaksi/154949

Crosby oli joukkueensa kapteeni myös vuoden 2015 maailmanmestaruuskilpailuissa Prahassa, joissa Kanada otti ylivoimaisesti maailmanmestaruuden voittaen kaikki 10 otteluaan. Mestaruuden myötä Crosby nousi 26. pelaajana Kolmen kullan klubiin. Hän oli ensimmäinen pelaaja, joka on voittanut kaikki kolme turnausta kapteenina.

Crosby oli Kanadan kapteeni myös vuoden 2016 maailmancupissa. Hän johdatti Kanadan aina mestaruuteen asti ja voitti myös turnauksen parhaan pelaajan palkinnon.

Crosby oli Kanadan kapteeni myös vuonna 2025 NHL:n neljän maan turnauksessa. Hän johdatti Kanadan mestaruuteen.

Yksityiselämä
Crosbyn yksityiselämästä ei tiedetä oikeastaan yhtään mitään. Hän ei ole myöskään viihtynyt sosiaalisessa mediassa. Hän seurusteleeHottest Bachelors of the NHL: Sidney Crosby yhdysvaltalaisen mallin Kathy Leutnerin kanssa. Lisäksi hänen tiedetään pitävän kotona oleskelusta. Crosby asui Pittsburghiin tulonsa jälkeen viisi ensimmäistä vuotta seuran omistajan Mario Lemieux'n talossa. 

Crosbyn isä Troy Crosby (s. 1966) pelasi maalivahtina LHJMQ-junioriliigan Verdun Juniorsissa (1983–1984) ja Verdun Junior Canadiensissa (1984–1985). Montreal Canadiens varasi hänet NHL:ään vuoden 1984 varaustilaisuuden 12. kierroksella numerolla 240, mutta hän ei koskaan noussut ammattilaistasolle.

Mediasuosio
Crosby on median keskuudessa yksi kiekkomaailman suosituimmista tähdistä. Hänen haastattelunsa ovat usein urheilu-uutisten pääotsikoissa niin internetissä kuin muissakin medioissa. Erityisen suosion kohteena Crosby on kotimaassaan Kanadassa. Kun hän palasi pitkän toipumisen jälkeen kaukaloihin marraskuussa 2011, monet amerikkalaiset televisio- ja radiokanavat tekivät ohjelmamuutoksia voidakseen lähettää Crosbyn paluuottelun suorana lähetyksenä.

Tilastot
 2001–02 Dartmouth Subways MAAA 74 95 98 193 114 7 11 13 24 0 2002–03 Shattuck St. Mary's USHS 57 72 90 162 104 – – – – – 2003–04 Rimouski Océanic QMJHL 59 54 81 135 74 9 7 9 16 10        JMM  6  2  3  5  4  2004–05 Rimouski Océanic QMJHL 62 66 102 168 84 13 14 17 31 16        JMM  6  6  3  9  4 2005–06 Pittsburgh Penguins (A) NHL 81 39 63 102 110 – – – – –        MM  9  8  8  16  10 2006–07 Pittsburgh Penguins (A) NHL 79 36 84 120 60 5 3 2 5 4    2007–08 Pittsburgh Penguins (C) NHL 53 24 48 72 39  20  6  21  27  12 2008–09 Pittsburgh Penguins (C) NHL 77 33 70 103 76  24  15  16  31  14  2009–10 Pittsburgh Penguins (C) NHL 81 51 58 109 71 13 6 13 19 6        OK  7  4  3  7  4 2010–11  Pittsburgh Penguins (C)  NHL  41  32  34  66  31  –  –  –  –  – 2011–12  Pittsburgh Penguins (C)  NHL  22  8  29  37  14  6  3  5  8  9 2012–13  Pittsburgh Penguins (C)  NHL  36  15  41  56   16   14  7  8  15  8  2013–14  Pittsburgh Penguins (C)  NHL  80  36  68  104  46  13  1  8  9  4        OK  6  1  2  3  0 2014–15  Pittsburgh Penguins (C)  NHL  77  28  56  84  47  5  2  2  4  0        MM  9  4  7  11  2 2015–16  Pittsburgh Penguins (C)  NHL  80  36  49  85  42  24  6  13  19  4    2016–17  Pittsburgh Penguins (C)  NHL  75  44  45  89  24  24  8  19  27  10      MC  6  3  7  10  0 2017–18  Pittsburgh Penguins (C)  NHL  82  29  60  89  46  12  9  12  21  6  2018–19  Pittsburgh Penguins (C)  NHL  79  35  65  100  36  4  0  1  1  2  2019–20  Pittsburgh Penguins (C)  NHL  41  16  31  47  15  4  2  1  3  0 2020–21  Pittsburgh Penguins (C)  NHL  55  24  38  62  26  6  1  1  2  2 2021–22  Pittsburgh Penguins (C)  NHL  69  31  53  84  32  6  2  8  10  2 2022–23  Pittsburgh Penguins (C)  NHL  82  33  60  93  52  –  –  –  –  – 2023–24  Pittsburgh Penguins (C)  NHL  82  42  52  94  40  –  –  –  –  – 2024–25  Pittsburgh Penguins (C)  NHL  80  33  58  91  31  –  –  –  –  –        4N  4  1  4  5  2                     MM  8  4  8  12  6 NHL yhteensä 1352 625 1062 1687 854 180 71 130 201 83

NHL-ennätykset
Nuorin yli 100 pistettä yhdellä kaudella tehnyt pelaaja
Nuorin yli 100 pistettä urallaan tehnyt pelaaja
Nuorin yli 200 pistettä urallaan tehnyt pelaaja
Nuorin NHL:n pistepörssin voittaja ja Pohjois-Amerikan joukkuelajien pääsarjojen kaikkien aikojen nuorin pistepörssin voittanut.
Nuorin NHL-joukkueen kapteeni, joka on voittanut Stanley Cupin
Ainoa pelaaja NHL:n historiassa, joka on pystynyt pelaamaan 20 kautta yli piste per ottelu tahdilla

Palkinnot ja saavutukset
Stanley Cup – 2009, 2016 ja 2017
Art Ross Trophy – 2007 ja 2014
Conn Smythe Trophy – 2016 ja 2017
Lester B. Pearson Award/Ted Lindsay Award – 2007, 2013 ja 2014
Hart Memorial Trophy – 2007 ja 2014
Maurice "Rocket" Richard Trophy – 2010 ja 2017
Mark Messier Leadership Award – 2010
NHL:n ykköstähdistö – 2007, 2013 ja 2014
NHL:n kakkostähdistö – 2010
NHL:n tulokkaiden tähdistökenttä – 2006
Kuukauden tulokas – lokakuu 2005
NHL:n tähdistöottelu – 2007 ja 2008*
Nuorten Maailmanmestaruus – 2005
Olympiakultaa – 2010 ja 2014
Maailmanmestaruus – 2015
World Cup mestaruus – 2016
World Cupin MVP – 2016
4 Nations Face-Off mestaruus - 2025

Lähteet

Aiheesta muualla


 Crosby Jatkoaika.comissa


 Sidney Crosbyn omat kotisivut 

Luokka:Kanadalaiset jääkiekkoilijat
Luokka:Hart Memorial Trophy -voittajat
Luokka:Art Ross Trophy -voittajat
Luokka:Maurice "Rocket" Richard Trophy -voittajat
Luokka:Conn Smythe Trophy -voittajat
Luokka:Ted Lindsay Award -voittajat
Luokka:Lester B. Pearson Award -voittajat
Luokka:Mark Messier Leadership Award -voittajat
Luokka:Kanadalaiset olympiavoittajat
Luokka:Jääkiekon maailmanmestarit
Luokka:Kolmen kullan klubi
Luokka:Pittsburgh Penguinsin varaamat pelaajat
Luokka:Vuonna 1987 syntyneet
Luokka:Elävät henkilöt
Luokka:Seulonnan keskeiset artikkelit